paragraph_text: M47 Dragon (ranije FGM-77), američki protuoklopni vođeni raketni sustav razvijen tijekom 1960-ih. U trenutku kad je ušao u operativnu uporabu, Dragon se mogao uspješno nositi sa svim tadašnjim sovjetskim tenkovima osim T-72. Iako je cijeli sustav pokazivao mogućnosti modernizacije i povećanja učinkovitosti, američka je vojska procijenila da Dragon nije pogodan za skupa ulaganja u modernizaciju te da je puno isplativije investirati u potpuno novi sustav. Rezultat toga bio je FGM-148 Javelin.